|  |  |  |
| --- | --- | --- |
| **BOSNA I HERCEGOVINA****FEDERACIJA BOSNE I HERCEGOVINE ZENIČKO-DOBOJSKI KANTON****GRAD ZAVIDOVIĆI** |  |  |

Broj: 02-11-1432 / 23

Datum: 09.06.2023. godine

**DOKUMENT OKVIRNOG BUDŽETA**

**GRADA ZAVIDOVIĆI ZA PERIOD**

**2024. – 2026. GODINE**

**Obrađivač: Služba za upravu finansija, budžet i trezor**

**Zavidovići, juni 2023. godine**

1. UVOD

U skladu s Zakonom o budžetima u Federaciji Bosne i Hercegovine („Službene novine FBiH“ broj: 102/13, 9/14, 13/14, 8/15, 91/15, 102/15, 104/16, 5/18, 11/19 i 25/22), sačinjen je Dokument okvirnog budžeta (DOB) za period 2024.-2026. godine.

Izrada DOB-a zasniva se na procjeni privrednog razvoja, razvoja socijalnog sektora, makroekonomskih indikatora i prognozi prihoda i rashoda, što je utvrđeno u

ekonomskom politikom Federacije.

Trogodišnje planiranje budžeta obaveza je za sve korisnike budžetskih sredstava i vanbudžetskih fondova.

DOB za period 2024. - 2026. godine utvrđuje fiskalnu strategiju i budžetske planove za slijedeće tri godine i ima za cilj da razvije bolju stratešku osnovu za pripremu budžeta. DOB predstavlja preliminarni okvirni nacrt budžeta za 2024. godinu, te daje okvirna predviđanja za 2024. - 2026. godinu.

Ciljevi DOB-a su:

- racionalnija javna potrošnja,

- uspješnije određivanje prioriteta pri alokaciji javnih resursa, i

- efikasnije korištenje raspoloživih resursa.

Još jedan bitan cilj DOB-a, je da osigura sveobuhvatan i konsolidiran okvir planiranja rashoda na nivou kantona, objedinjujući podatke o fiskalnom stanju kantona, gradova, općina i vanbudžetskih fondova.

1. **SREDNJOROČNE MAKROEKONOMSKE PRETPOSTAVKE I PROGNOZE**

Nakon pada globalne ekonomske aktivnosti kao posljedice pandemije COVID 19, 2021. godina ostati će zapamćena kao godina oporavka, ali i godina rasta političkih napetosti između Rusije i Zapada. Velika politička i siguronosna kriza na istoku Europe eskalirala je u sukob između Rusije i Ukrajine, uzrokujući disbalans na globalnom tržištu energenata.Već u 2021. godini dolazi do narušavanja ravnoteže na tržištu energenata, prekomjerni zahtjevi na strani tražnje kojoj ponuda nije bila u stanju odgovoriti, odrazili su se na rast opće razine cijena. No, otvaranjem ratnog sukoba i uvođenjem sankcija ruskom energetskom sektoru energetski problemi poprimaju teži karakter. Obzirom da je Rusija drugi najveći izvoznik nafte u svijetu, sankcije na izvoz u EU dodatno su smanjile ponudu nafte i utjecale na rast cijena. Budući da se naftom i naftnim derivatima trguje u američkim dolarima, vrijednost eura u odnosu na američki dolar je oslabila, stoga je i deprecijacija kursa eura dodatno je doprinijela inflaciji. U nastavku dat je grafički prikaz kretanja cijena Brent sirove nafte po barelu u eurozoni za period 2018. - 2022. g. po kvartalima.[[1]](#footnote-2)

**Grafikon 1:** Kretanja cijena Brent sirove nafte po barelu u euro zoni

za period 2018. - 2022. g. po kvartalima[[2]](#footnote-3)

Izvor: European Central Bank; Obrada FMF

Prema prvim procjenama Agencije za statistiku Bosne i Hercegovine[[3]](#footnote-4), Bosna i Hercegovina je u 2022. godini ostvarila realni BDP prema rashodovnom pristupu u visini od 37,5 mlrd. KM, te je u odnosu na prethodnu godinu ostvarila realni rast od 4%. Ukoliko promatramo strukturu BDP – a prema rashodnovnom pristupu primjetan je pozitivan trend rasta potrošnje stanovništva i bruto investicija (4,9% i 12,7% u odnosu na prethodnu godinu) , što je posljedica rasta zaposlenosti i plata. No, rast domaće potražnje uvijek rezultira jačom uvoznom komponentom što uz nedovoljan rast izvoza nema pozitivan efekat na rast BDP, budući da je uvoz roba i usluga odbitna stavka u strukturi BDP –a i negativno doprinosi rastu.

Potrošačke cijeneu 2022. godini u BiH bilježe skokoviti rast, a inflacija doseže svoj maksimum na godišnjem nivou u mjesecu oktobru sa stopom od 17,4%, nakon čega usporava. Prosječna godišnja inflacija na nivou BiH u 2022. g. iznosila je 14%. Najviši rast cijena na godišnjem nivou bilježe odjeljci: Prijevoz 25,4%, te Hrana i bezalkoholna pića 21,4%.[[4]](#footnote-5)Grafičkim prikazom u nastavku predstavljen je trend kretanja prosječnih stopa inflacije u BiH u za period 2018. – 2022. g.

**Grafikon 3:** Prosječna godišnja inflacija za period 2018. – 2022.g.

Izvor BHAS; Obrada FMF

U nastavku teksta, tabelarno i grafički predstavljeni su glavni makroekonomski parametri Federacije BiH za period 2019. – 2022. g. te projekcije za tekuću godinu i srednjoročno razdoblje.

Tabela 1. Makroekonomski pokazatelji Federacije BiH 2019.-2022. g. (u %)

|  |  |  |  |  |
| --- | --- | --- | --- | --- |
| Makroekonomski indikator | 2019 | 2020 | 2021 | 2022 |
| BDP realni rast | 2,8 | -3,6 | 8,1 | 3,9 |
| Index industrijske proizvodnje | -2,8 | -5,9 | 9,8 | 1,2 |
| Index potrošačkih cijena | 0,6 | -0,9 | 2,1 | 14,9 |
| Izvoz roba | -3,7 | -9,8 | 39,3 | 26,5 |
| Uvoz roba | 4,4 | -15,7 | 29,5 | 34,8 |
| Pokrivenost uvoza izvozom | 55 | 58,8 | 63,3 | 59,4 |
| Stopa registrovane nezaposlenosti | 37,1 | 38,2 | 37,2 | 35,1 |

Izvor: Podaci FZS, obrada FMF

Prema posljednjim raspoloživim podacima procijenjena vrijednost BDP- a Federacije BiH (lančano povezane vrijednosti u cijenama 2015) iznosi 22,9 mlrd. KM i viša je za 3,9% u odnosu na prethodnu godinu. Najznačajniji realni rast bruto dodane vrijednosti u odnosu na prethodnu godinu zabilježen je sljedećim područjima: Informacije i komunikacije 13,3% te Trgovina na veliko i malo; Prijevoz i Djelatnosti pružanja smještaja i hrane od 7,8%. Pad od 0,8% zabilježen je u području: Poljoprivreda, šumarstvo i ribolov.[[5]](#footnote-6)U nastavku izvještaja ispod teksta grafički su prikazane vrijednosti BDP– a FBiH po glavi stanovnika za period 2019. – 2022. g.

**Grafikon 5:** BDP FBiH po glavi stanovnika u KM 2019. - 2022. g

Izvor: FZS, obrada FMF

Indeks obima ***industrijske proizvodnje*** u FBiH za period I-XII 2022. g. u odnosu na isti period prethodne godine bilježi rast od 1,2%. Industrijska proizvodnja bilježi rast u svim oblastima, izuzev oblasti: Energija gdje biljezi pad od 10,4%. Najviši rast na godišnjem nivou ostvaren je u oblasti: Kapitalni proizvodi od 10,2%. Promatrano prema područjima i oblastima KD 2010, za isti promatrani period pad bilježe područja djelatnosti: Vađenje rude i kamena od 6% i Proizvodnja i snabdijevanje električnom energijom i plinom od 11,7%, a rast: Prerađivačka industrija od 4,7%.[[6]](#footnote-7) U nastavku izvještaja ispod teksta linijskim dijagramom predstavljene su godišnje stope promjena obima ukupne industrijske proizvodnje za period 2019. - 2022. g.

**Grafikon 6:** Godišnje stope promjena obima ukupne industrijske proizvodnje 2019. - 2022. g.

Izvor FZS, Obrada FMF

U 2022. g.ukupan **izvoz** u FBiH iznosio je 12,1 mlrd KM, dočim je ukupan **uvoz**iznosio 20,4 mlrd KM. Prema godišnjoj analizi izvoz je porastao za 26,5%, a uvoz za 34,8%. Ovakav rast najvećim dijelom je rezultat visokog rasta cijena u 2022. godini. Vanjskotrgovinski deficit iznosio je 8,3 mlrd KM i viši je u odnosu na prethodnu godinu za 49%. Pokrivenost uvoza izvozom iznosi 59,4% i manja je u odnosu na prethodnu godinu za oko 3,9% p/p.[[7]](#footnote-8)Najveći izvozni partneri Federacije BiH su Njemačka i Hrvatska, a uvozni Italija i Njemačka. U nastavku izvještaja grafički je predstavljen uvoz, izvoz te vanjskotrgovinski deficit Federacije BiH za period 2015. - 2022. g.

**Grafikon 8:** Vanjskotrgovinska razmjena FBiH za period 2015. - 2022. g.

Izvor: FZS, obrada FMF

Ispod teksta u nastavku izvješaja stupčastim dijagamom predstavljen vanjskotrgovinski bilans Federacije sa 5 najznačajnijih partnera u 2022. godini. Vanjskotrgovinski suficit od dolje prikazanih partnera Federacije BiH ostvaren je jedino u razmjeni sa Austrijom, dočim je najviši deficit zabilježen u trgovinskoj razmjeni sa Italijom.

**Grafikon 8:** Vanjskotrgovinska bilans FBiH u 2022. sa najznačanijim partnerima

Izvor: FZS, obrada FMF

Nakon deflacije u 2020. g, u 2021. g. **inflacija** je startala sa prosječnom godišnjom vrijednošću od 2,1%. U oktobru mjesecu 2022. g. doseže svoj vrhunac sa rekordnom stopom na godišnjem nivou od 19,1%. Prema podacima Federalnog zavoda za statistikuprosječna godišnja inflacija u 2022. godini iznosila je 14,9%.[[8]](#footnote-9) Ispod teksta grafički je prikazan trend kretanja potrošačkih cijena u FBiH 2015. – 2022. g.

**Grafikon 9:** Trend kretanja potrošačkih cijena u FBiH 2015. - 2022. g.

Izvor: FZS, obrada FMF

U nastavku izvještaja tabelarno su predstavljeni indeksi potrošačkih cijena po odjeljcima Klasifikacije lične potrošnje prema namjeni (COICOP)[[9]](#footnote-10) na godišnjem nivou u 2022. godini.

**Tabela 3.**Indeksi potrošačkih cijena po odjeljcima Klasifikacije lične potrošnje prema namjeni na godišnjem nivou u 2022. g.

|  |  |
| --- | --- |
| Odjeljak | 2022/2021 |
| Hrana i bezalkoholna pića | 21,6 |
| Alkoholna pića i duhan | 1,9 |
| Odjeća i obuća | -6,6 |
| Stanovanje voda el.energija plin i dr.energenti | 19 |
| Namještaj, kućanski uređaji i redovno održavanje kuće | 9,1 |
| Zdravstvo | 2,8 |
| Prijevoz | 24,8 |
| Komunikacije | -0,1 |
| Rekreacija i kultura | 6 |
| Obrazovanje | 1,8 |
| Restorani i hoteli | 9,2 |
| Ostala dobra i usluge | 6 |

Izvor. FZS, obrada FMF

Analiza **tržišta rada** u FBiH ukazuje na rast prosječnog broja zaposlenih od 2% u 2022. godini, te na pad aktivnog stnovništva od 1,4%, i pad broja nezaposlenih od 7% u odnosu na prethodnu godinu. Prosječna registrovana stopa nezaposlenosti u FBiH u 2022. g. iznosi 35,1% ili iskazano u apsolutnoj vrijednosti iznosi 289.912 nezaposlenih lica.[[10]](#footnote-11) Ispod teksta grafički je prikazano je tržište rada FBiH 2018. – 2022. g.

**Grafikon 10:**Tržište rada FBiH 2018. – 2022. g.

 Izvor: FZS, obrada FMF

Daljnja analiza tržišta rada u segmentu **plata** otkriva veliki jaz između stopa nominalnog i realnog rasta neto plata. Razlog za ovakav nesklad leži u činjenici da rast realnih stopa neto plata nije pratio rast stopa inflacije. U nastavku izvještaja dat je grafički prikaz bruto i neto plata u apsloutnim vrijednostima za period 2019.- 2022. g., te stopa nominalnog i realnog rasta neto - plata za period 2019. - 2022. g.[[11]](#footnote-12)

**Grafikon 11:** Bruto i neto plate u FBiH ; **Grafikon 12:** Stope nominalnog i realnog

 2019. – 2022. g. rasta neto plata u FBiH ; 2019. – 2022. g.

Izvor: FZS, obrada FMF

Posljedice geopolitičke krize koja je kulminirala sukobom u Ukrajini odrazile su se na privredni rast zemalja članica EU, a indirektno i na naš region. Budući da su dvije najsnažnije europske ekonomije Njemačka i Italija snažno ovisile o uvozu ruskih energenata, daljnje usporavanje ekonomske aktivnosti u ovim zemljama teško da je izbježivo. No, obzirom da je riječ o dva najznačajnija vanjskotrgovinska partnera Bosne i Hercegovine, negativne posljedice na privredni rast naše zemlje realno su očekivane. Ipak, kada analiziramo strukturu BDP – a evidentno je da je najznačajnija komponenta BDP – a finalna potrošnja, a činjenica da je rast bosanskohercegovačke privrede zasnovan uglavnom na ovoj komponenti govori u prilog tome da bi efekti negativnih eksternih događanja u određenoj mjeri trebali biti nešto blaži.

Prema projekcijama Europske banke za obnovu i razvoj iz februara 2023. godine očekivana **stopa realnog BDP** rasta u Bosni i Hercegovini za period 2023/24 iznosi 2% i 3%.[[12]](#footnote-13) Nešto optimističnije projekcije stopa rasta realnog BDP prezentirala je Svjetska banka - projicirani rast u 2023. g. iznosi 2,5%, u 2024. godini 3%, te u 2025 3,5%.[[13]](#footnote-14) U nastavku izvještaja ispod teksta tabelarno su predstavljene projekcije najznačajnijih makroekonomskih indikatora za period 2023. – 2026. g.

Tabela: 4: Projekcije najznačajnijih makrekonomskih indikatora BiH za period 2023. – 2026.

|  |  |  |  |  |
| --- | --- | --- | --- | --- |
| Indikator | 2023 | 2024 | 2025 | 2026 |
| Realni rast BDP – a % | 2 | 2,7 | 3 | 3,3 |
| Inflacija mjerena indeksnom potrošačkih cijena u % | 6,1 | 3,1 | 2,2 | 1,9 |
| Realni rast uvoza u % | 4,7 | 5,7 | 5,7 | 5,9 |
| Realni rast izvoza u % | 6,6 | 8,3 | 8,5 | 8,1 |

Izvor. DEP mart 2023, obrada FMF

Kako je energija daleko najsnažniji pokretač inflacije daljnje kretanje cijena najviše će ovisiti o razvoju situacije vezane za rat u Ukrajini, te od sposobnosti EU da realizuje svoje planove vezane za prelazak na upotrebu obnovljivih izvora energije (energija vjetra, solarna energija, hidroenergija, energija oceana, geotermalna energija, biomasa i biogoriva).

U 2023. godini očekuju se niže cijene energenata, a to bi utjecalo na smanjenje proizvodnih troškova i u konačnici dovelo do pada potrošačkih cijena. Uz pretpostavku stabilnih cijena komunalija u 2023. godini u Bosni i Hercegovini može se očekivati usporavanje inflacije u odnosu na prethodnu godinu od 6,1% g/g.[[14]](#footnote-15) Prama izvještaju Svjetske banke[[15]](#footnote-16) očekirana prosječna stopa inflacije za period 2023. – 2025. g. iznosi 3%; (2023 5%, 2024 2,1%,te 2025 1,9%), pod pretpostavkom smirivanja eksternih i internih faktora.

Projekcije indikatora za naredni srednjoročni period su sačinjene na osnovu projekcija Direkcije za ekonomsko planiranje pri Vijeću ministara BiH iz marta 2023. godine i projekcija relevantnih međunarodnih institucija (MMF-a i Svjetske banke iz aprila, Europske komisije iz februara 2023. god.)

U nastavku teksta je tabelarni prikaz nominalnog i realnog BDP-a FBiH i stopa rasta istih za razdoblje 2022. – 2026. god.

Tabela 5. BDP FBiH; procjena za 2022. g. i projekcije za razdoblje 2023. – 2026. g.

|  |  |  |
| --- | --- | --- |
| Indikator | Procjena | Projekcije |
| 2022. | 2023. | 2024. | 2025. | 2026 |
| Nominalni BDP u mil. KM | 29.681 | 31.689 | 33.400 | 35.365 | 37.408 |
| Nominalni rast u % | 17,6% | 6,8% | 5,4% | 5,9% | 5,8% |
| Realni BDP u mil. KM | 26.201 | 30.353 | 32.650 | 34.502 | 36.602 |
| Realni rast u % | 3,9% | 2,3% | 3,0% | 3,3% | 3,5% |

Izvor: Federalno ministarstvo finansija

Posljedice geopolitičke krize te sukobi u Ukrajini rezultirali su energetskim problemima koji su promjenili tok ekonomskih kretanja. Uvođenje sankcija ruskom energetskom sektoru, dodatno su smanjile ponudu energenata u EU te uzrokovali snažan inflatorni šok. U narednom periodu kretanje ekonomskih aktivnosti u EU najviše će ovisiti o razvoju ratnih dešavanja u Ukrajini, ali i o radu na energetskoj tranziciji[[16]](#footnote-17) i realizaciji Zelenog plana EU 2019.

Osim globalnih uvjeta koji diktiraju privredna kretanja, a koji ujedno predstavljaju glavni utjecajni faktor na privredni rast BiH te samim tim i Federacije BiH, institucionalni kapaciteti u provedbi strukturnih reformi svakako će imati jaki odraz na tendenciju ekonomskih kretanja za programski period.

Prosječna godišnja inflacija u Federaciji BiH iznosila je 14,9. Obzirom da je inflacija uvoznog karaktera, te da snažno ovisi o daljnjem razvoju situacije vezane za energetsku krizu, daljnje kretanje inflacije biti će određeno vanjskim faktorima i u znatnoj mjeri utjecati će na domaća ekonomska zbivanja.

Povoljniji globalni trend ekonomskih kretanja u svijetu pozitivno bi se odrazio na tok ekonomskih kretanja u našoj zemlji i zbog tradicionalno jakog priliva sredstava od transfera iz inostranstva. Povoljnija ekonomska situacija u svijetu dodatno bi osnažila doznake iz inostranstva i jaču potrošnju dijaspore tokom boravka u domovini te bi na taj način utjecala na ekonomiju BiH, a samim tim i Federacije BiH.

Kako je privreda BiH i Federacije BiH oslonjena na privatnu potrošnju kao glavnu značajku rasta (manjim dijelom na investicije), analiza posljednjih statističkih podataka tržišta rada u segmentu plata ukazuje da bi efekti ove komponete na realni rast BDP – a Federacije BiH mogli imati nešto manji značaj u odnosu na prethodne godine. Naime, kako je prikazano u prethodnom poglavlju, značajan rascjep između nominalnih i realnih stopa rasta neto plata zabilježen je u 2022. g. Kako pojava ovog jaza nije pozitivan pokazatelj standarda građana, ukoliko bi došlo do produbljivanja istog, negativan odraz na privatnu potrošnju realno je očekivan. No, kako je cilj tokom nastupajućeg perioda ograničiti rast javne potrošnje putem fiskalne konsolidacije, uz smanjenje javnih rashoda i povećanje javnih prihoda, preusmjeravanjem sredstava na investicionu potrošnju moglo bi promjeniti strukturu rasta budućeg BDP –a. U tom slučaju investicije bi uz unapređenje poslovnog ambijenta mogle ostvariti značajan rast, a samim tim i veći doprinos očekivanom rastu BDP – a. U srednjoročnom razdoblju očekuje se da će javne investicije igrati značajniju ulogu u podsticanju ekonomskog rasta. Izgradnja putne infrastrukture te energetski projekti u srednjoročnom vremenskom razdoblju znatno bi trebali povećati udio javnih investicija u strukturi BDP – a.

Imajući u vidu navedeno realna stopa proiciranog rasta Federacije BiH u 2023. g iznositi će 2,3%, a za period 2024. – 2026. g. prosječna stopa realnog rasta procjenjuje se na 3,3%.

Prateći najnovije zvanične makroekonomske prognoze iz marta 2023. godine, preuzete od strane Direkcije za ekonomsko planiranje Bosne i Hercegovine, kao i pozitivne tekuće trendove naplate u prvom kvartalu 2023. godine, izvršeno je revidiranje projekcija prihoda za tekuću godinu i pripremljene su srednjoročne projekcije za period 2024.-2026. godina. Projekcije se temelje na postojećim poreznim politikama, a obuhvataju prihode budžeta svih nivoa vlasti u Federaciji BiH, prihode vanbudžetskih fondova, te javne prihode ostalih korisnika, koji ih naplaćuju. U projicirani okvir nisu uključena javna preduzeća, i sredstva iz primitaka.

**Tabela 2. Konsolidirane projekcije ukupnog okvira javnih prihoda u Federaciji BiH za 2023. g. i period 2024. – 2026. godine**



**Izvor:** Federalno ministarstvo finansija

Tako u 2022. godini, ukupno očekivano ukupno ostvarenje javnih prihoda u Federaciji BiH iznosi 12.238,9 mil. KM i u poređenju sa ostvarenjem iz prethodne godine pretpostavlja rast od 9,6% ili za 1.072,6 mil. KM.Prateći očekivani ekonomski rast u Bosni i Hercegovini od prosječnih 3% na godišnjem nivou u periodu 2024.-2026. godina, pretpostavlja se da će prosječna stopa rasta naplate ukupnih javnih prihoda u Federaciji BiH u navedenom srednjoročnom periodu iznositi 6,9% (**2024:** 6,9%; **2025:**6,7% i **2026:** 7,2%).

Očekivana naplata prihoda od indirektnih poreza iz raspodjele sa Jedinstvenog računa Uprave za indirektno oporezivanje u 2023. godini iznosi 4.236,2 mil. KM i u odnosu na 2022. godinu pretpostavlja rast za 3,7% ili za 150,1 mil. KM. Nakon odbitka planiranih sredstava namjenjenih otplati vanjskog duga u iznosu od 890,1 mil. KM, projekcija ukupnog raspoloživog dijela prihoda od indirektnih poreza za dalju raspodjelu korisnicima u Federaciji Bosne i Hercegovine, odnosno njihovu budžetsku potrošnju, iznosi 3.346,1 mil. KM i u odnosu na 2022. godinu manja je za 5,8% ili za 205,1 mil. KM.

Prateći plan ukupne naplate prihoda na Jedinstvenom računu, pretpostavljen od strane Odjeljenja za makroekonomsku analizu Upravnog odbora Uprave za indirektno oporezivanje (OMA), kao i projekciju kretanja koeficijenta učešća Federacije Bosne i Hercegovine u međuentiteskoj raspodjeli, baziranog na prognozama ostvarenja krajnje potrošnje, predviđa se da će u 2024. godini ukupno doznačena sredstva od indirektnih poreza za Federaciju Bosne i Hercegovine biti veća za 4,6%, dok pod pretpostavkom značajnog smanjenja uticaja inflancije, očekivane stope kretanja u 2025. i 2026. godini iznose 4,3% i 4,4%.

Plan prihoda Budžeta Zeničko-dobojskog kantona za 2023. godinu po osnovu ovog poreza iznosi 261,8 miliona KM, dok je po novoj Revidiranoj projekciji dostavljenoj od strane Federalnog ministarstva finansija projiciran prihod od indirektnih poreza u iznosu od 256,2 miliona KM.

U tri naredne fiskalne godine ovi iznosi su projicirani na 283 miliona KM u 2024. godini, 314,6 miliona KM u 2025. godini, te 340,3 miliona KM u 2026. godini.

U tabeli 8. dat je detaljan prikaz projekcije prihoda od indirektnih poreza Zeničko-dobojskog kantona i općina/gradova Kantona pojedinačno s Jedinstvenog računa za 2023. godinu, te projekcije prihoda za period 2024.-2026. godina[[17]](#footnote-18).

 Tabela 5: Prihodi od indirektnih poreza iz raspodjele s Jedinstvenog računa u KM

|  |  |  |
| --- | --- | --- |
| **VRSTA PRIHODA** | **Plan** | **Projekcija** |
| **2023.** | **2024.** | **2024.** | **2025.** |
| **1.1. Kantonalni budžet** | **256.203.835** | **283.087.260** | **314.607.825** | **340.296.471** |
| **1.2. Općinski/gradski budžeti** | **45.529.170** | **49.430.117** | **53.954.953** | **58.360.530** |
| 1.2.1. Breza | 1.749.605 | 1.899.511 | 2.073.393 | 2.242.691 |
| 1.2.2. Doboj Jug | 445.149 | 483.290 | 527.530 | 570.604 |
| 1.2.3. Kakanj | 4.888.188 | 5.307.008 | 5.792.812 | 6.265.812 |
| 1.2.4. Maglaj | 2.972.356 | 3.227.028 | 3.522.430 | 3.810.047 |
| 1.2.5. Olovo | 1.343.899 | 1.459.045 | 1.592.606 | 1.722.647 |
| 1.2.6. Tešanj | 5.071.319 | 5.505.830 | 6.009.834 | 6.500.554 |
| 1.2.7. Usora | 715.619 | 776.934 | 848.054 | 917.300 |
| 1.2.8. Vareš | 1.104.420 | 1.199.047 | 1.308.808 | 1.415.676 |
| 1.2.9. Visoko | 4.547.282 | 4.936.894 | 5.388.818 | 5.828.830 |
| 1.2.10. Zavidovići | 4.750.135 | 5.157.127 | 5.629.211 | 6.088.852 |
| 1.2.11. Zenica | 14.103.900 | 15.312.325 | 16.714.016 | 18.078.764 |
| 1.2.11. Žepče | 3.837.298 | 4.166.078 | 4.547.441 | 4.918.753 |

Zakonom o pripadnosti javnih prihoda na području Zeničko-dobojskog kantona (“Službene novine Zeničko-dobojskog kantona” broj: 1/06, 2/06, 5/06, 7/09 i 12/13) svim općinama/gradovima Zeničko-dobojskog kantona je ustupljen dio uplaćenog prihoda od poreza na dohodak u iznosu od 34,46%, dok je općini Žepče ustupljen u iznosu od 44,46%.

Plan prihoda Budžeta Zeničko-dobojskog kantona za 2023. godinu po osnovu ovog poreza iznosi 54,5 miliona KM, dok je po novoj Revidiranoj projekciji dostavljenoj od strane Federalnog ministarstva finansija projiciran prihod od poreza na dohodak u iznosu od 58,3 milion KM.

U 2024. godini projiciran je ukupan iznos prihoda po osnovu poreza na dohodak od 66,6 miliona KM, 75,9 miliona KM u 2025. godini i 86,7 miliona KM u 2026. godini.

U sljedećoj tabeli je navedene su projekcije za period 2024.-2026. godina za Zeničko-dobojski kanton i općine/gradove Kantona[[18]](#footnote-19).

Tabela 10: Prihodi od poreza na dohodak u KM

|  |  |  |
| --- | --- | --- |
| **Vrsta prihoda** | **Plan** | **Projekcija** |
| **2023.** | **2024.** | **2025.** | **2026.** |
| **1. Porez na dohodak** | **89.006.178** | **101.687.762** | **115.911.825** | **132.387.312** |
| 1.1. Kantonalni budžet | 58.334.649 | 66.646.159 | 75.968.610 | 86.766.644 |
| 1.2. Općinski/gradski budžeti | 30.671.529 | 35.041.603 | 39.943.215 | 45.620.668 |

Izvor: Sektor za poreznu politiku i javne prihode Federalnog ministarstva finansija

1. **PROJEKCIJA PRIHODA BUDŽETA GRADA ZAVIDOVIĆI ZA PERIOD 2022.-2026. GODINE**

Ukupni prihodi i primici u Budžetu Grada Zavidovići u 2023. godini planirani su u iznosu od 14.676.779,41 KM, ostvareni prihodi i primici u 2022. godini iznose 14.260.213,00 KM.

Prihodi i primici za 2024. godinu procjenjuju se u iznosu od 15.151.005,00 KM.

U tabeli koja slijedi navedene su projekcije prihoda i primitaka za Budžet Grada Zavidovići za period 2022. - 2026. godine.

|  |  |  |  |  |  |  |
| --- | --- | --- | --- | --- | --- | --- |
|  |   | **Ostvareno 2022.** | **Plan Budžeta 2023.** | **Projekcija 2024.** | **Projekcija 2025.** | **Projekcija 2026.** |
| **I** | **POREZI**  | **8.073.924,00** | **8.238.440,00** | **8.946.005,00** | **9.781.403,00** | **10.610.500,00** |
| 1 | Indirektni porezi sa Jedinstvenog računa | 5.532.208,00 | 5.552.240,00 | 5.819.955,00 | 6.310.853,00 | 6.750.000,00 |
| 2 | Porez na dohodak | 1.636.644,00 | 1.690.350,00 | 2.035.000,00 | 2.300.000,00 | 2.600.000,00 |
| 3 | Porez na dobit | 27,00 | 1.800,00 | 1.000,00 | 500,00 | 500,00 |
| 4 | Porezi građana | 905.042,00 | 994.000,00 | 1.090.000,00 | 1.170.000,00 | 1.260.000,00 |
| 5 | Ostali porezi | 3,00 | 50,00 | 50,00 | 50,00 |   |
| **II** | **NAKNADE I TAKSE** | **1.290.793,00** | **2.074.952,00** | **2.000.000,00** | **2.100.000,00** | **2.150.000,00** |
| 1 | Naknade i takse | 1.290.793,00 | 2.074.952,00 | 2.000.000,00 | 2.100.000,00 | 2.150.000,00 |
| **III** | **NOVČANE KAZNE** | **238.976,00** | **732.167,62** | **705.000,00** | **705.000,00** | **705.000,00** |
| 1 | Novčane kazne  | 38.857,00 | 3.200,00 | 5.000,00 | 5.000,00 | 5.000,00 |
| 2 | Ostali prihodi | 200.119,00 | 728.967,62 | 700.000,00 | 700.000,00 | 700.000,00 |
| **IV** | **OSTALI NEPORESKI PRIHODI** | **0,00** | **0,00** | **0,00** | **0,00** | **0,00** |
|   | Ostali neporeski prihodi |   |   | 0,00 | 0,00 | 0,00 |
| **V** | **FINANSIRANJE I TRANSFERI** | **4.140.643,00** | **2.073.218,79** | **3.000.000,00** | **3.200.000,00** | **3.500.000,00** |
| 1 | TRANSFRI | 4.140.643,00 | 2.073.218,79 | 3.000.000,00 | 3.200.000,00 | 3.500.000,00 |
| **VI** | **KAPITALNI PRIMICIOD PRODAJE STALNIH SREDSTAVA** | **515.877,00** | **1.558.001,00** | **500.000,00** | **500.000,00** | **400.000,00** |
|   | **UKUPNO (I+II+III+IV+V+VI)** | **14.260.213,00** | **14.676.779,41** | **15.151.005,00** | **16.286.403,00** | **17.365.500,00** |

1. **PROJEKCIJA RASHODA BUDŽETA GRADA ZAVIDOVIĆI ZA PERIOD 2022.-2026. GODINE**

U ovom poglavlju su sažeta glavna pitanja iz oblasti upravljanja javnim sredstvima, te se predlaže okvirna struktura budžeta s osvrtom na plaće i naknade, materijalne troškove, transfere i kapitalne izdatke.

 Raspoloživa sredstva lokalne samouprave su uvijek manja od sredstava potrebnih da se ostvare svi ciljevi zajednice, pa se kontinuirano moraju analizirati prioritetne potrebe i donositi odluke koje će biti pretpostavka, da se ostvare prioritetni ciljevi.

U skladu s prognozom prihoda za period 2024.-2026. godine, urađene su i projekcije budžetske potrošnje po ekonomskoj klasifikaciji za period 2024. – 2026. godina.

U tabeli koja slijedi navedene su projekcije rashoda i izdataka za Budžet Grada Zavidovići za period 2022. - 2026. godine po ekonomskoj klasifikaciji:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |
| **R.B.** | **Ekonomski kod** |  | **OSTVARENO 2022. GODINA** | **PLAN 2023. GODINA** | **PROJEKCIJA** |
| **2024. GODINA** | **2025. GODINA** | **2026.GODINA** |
| **1** |   | **UKUPNO PLAĆE I NAKNADE (2+3+4)** | **3628310,00** | **3921806,35** | **4250000,00** | **4654000,00** | **4920000,00** |
| 2 | 611100 | Bruto plaće | 2808997,00 | 3073146,75 | 3367650,91 | 3685557,16 | 3879533,85 |
| 3 | 611200 | Naknade | 508817,00 | 499747,29 | 500000,00 | 550000,00 | 600000,00 |
| 4 | 612000 | Doprinosi | 310496,00 | 348912,31 | 382349,09 | 418442,84 | 440466,15 |
| **5** | **613000** | **MATERIJALNI TROŠKOVI** | **2143939,00** | **2448647,00** | **2565000,00** | **2680000,00** | **2800000,00** |
| **6** | **614000** | **TEKUĆI TRANSFERI I DRUGI TEKUĆI RASHODI(7+8+9+10)** | **5274458,00** | **4394300,00** | **3.995.543,25** | **4407307,15** | **4699037,04** |
| 7 | 614400614500614600 | Subvencije | 484060,00 | 722000,00 | 500000,00 | 600000,00 | 650000,00 |
| 8 | 614200 | Transferi pojedincima | 1273163,00 | 1541000,00 | 1500000,00 | 1700000,00 | 1800000,00 |
| 9 | 614100 | Transferi drugim nivoima vlasti i fondovima | 2926463,00 | 1593000,00 | 1620000,00 | 1730000,00 | 1870000,00 |
| 10 | 614300614700614800 | Ostali tekući transferi | 590772,00 | 538300,00 | 375543,25 | 377307,15 | 379037,04 |
| **11** | **615100,615200615300,615400,615500,615600,615700** | **Kapitalni transferi** | **253370,00** | **341114,52** | **350000,00** | **400000,00** | **450000,00** |
| **12** | **616000** | **Izdaci za kamate** |  |  |  |  |  |
| **13** | **821000** | **Izdaci za nabavku stalnih sredstava** | **2756085,00** | **3424718,79** | **3866005,00** | **4022403,00** | **4375500,00** |
| **14** | **823000** | **Izdaci za otplatu dugova** | **0,00** | **76192,07** | **74456,75** | **72692,85** | **70962,96** |
| **15** | **822000** | **Izdaci za finansijsku imovinu** |  |  |  |  |  |
| **16** |   | **Ostalo** |  | **70000,68** | **50000,00** | **50000,00** | **50000,00** |
|   |   | **UKUPNO (1+5+6+11+12+13+14+15+16)** | **14056162,00** | **14676779,41** | **15151005,00** | **16286403,00** | **17365500,00** |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |

U tabeli koja slijedi navedene su projekcije rashoda i izdataka za Budžet Grada Zavidovići za period 2022. - 2026. godine po funkcionalnoj klasifikaciji:

|  |  |  |  |  |  |  |
| --- | --- | --- | --- | --- | --- | --- |
|   |   | **IZVRŠENJE 2022. GODINA** | **PLAN 2023. GODINA** | **PROJEKCIJA2024. GODINA** | **PROJEKCIJA2025. GODINA** | **PROJEKCIJA2026. GODINA** |
| **1** | **Opšte vladine usluge(2+3+4)** | **5439329,00** | **6439213,62** | **6735000,00** | **7000000,00** | **7400000,00** |
| 2 | Opšte javne usluge | 4542740,00 | 6025213,62 | 6295000,00 | 6540000,00 | 6850000,00 |
| 3 | Odbrana | 855530,00 | 180000,00 | 190000,00 | 200000,00 | 250000,00 |
| 4 | Javni red i sigurnost | 41059,00 | 234000,00 | 250000,00 | 260000,00 | 300000,00 |
| **5** | **Društvene djelatnosti(6+7+8+9+10)** | **7640819,00** | **7245565,79** | **7450000,00** | **8200000,00** | **8840000,00** |
| 6 | Obrazovanje | 885340,00 | 1121100,00 | 1180000,00 | 1200000,00 | 1250000,00 |
| 7 | Zdravstvo | 185953,00 | 227400,00 | 240000,00 | 250000,00 | 270000,00 |
| 8 | Socijalna pomoć i zaštita | 2536094,00 | 1422000,00 | 1500000,00 | 1600000,00 | 1650000,00 |
| 9 | Stambene i komunalne usluge | 3416226,00 | 3846065,79 | 3900000,00 | 4500000,00 | 5000000,00 |
| 10 | Kultura, rekreacija i religija | 617206,00 | 629000,00 | 630000,00 | 650000,00 | 670000,00 |
| **11** | **Ekonomske usluge(12+13+14+15+16)** | **251960,00** | **225000,00** | **200000,00** | **250000,00** | **280000,00** |
| 12 | Gorivo i energija |   |   |   |   |   |
| 13 | Poljoprivreda, šumarstvo i ribolov | 234987,00 | 200000,00 | 200000,00 | 250000,00 | 280000,00 |
| 14 | Ruda i mineralni resursi |   |   |   |   |   |
| 15 | Transport i komunikacije |   |   |   |   |   |
| 16 | Ostali ekonomski poslovi i usluge | 16973,00 | 25000,00 |   |   |   |
| **17** | **Ostala potrošnja (zaštita okoliša)** | 724054,00 | 767000,00 | 766005,00 | 836403,00 | 845500,00 |
|   | **UKUPNA POTROŠNJA(1+5+11+17)** | **14056162,00** | **14676779,41** | **15151005,00** | **16286403,00** | **17365500,00** |

**Potrošnja za bruto plate i naknade**, prema okvirnom budžetu, se procjenjuje na 4,25 mil. KM u 2024. godini, što predstavlja 28,05% ukupnog Budžeta Grada.

|  |  |  |  |
| --- | --- | --- | --- |
|   | **OSTVARENO 2022. GODINA** | **PLAN 2023. GODINA** | **PROJEKCIJA** |
| **2024. G.** | **2025. G.** | **2026.G.** |
| **UKUPNE PLATE , NAKNADE I DOPRINOSI (BRUTO)** | 3119493,00 | 3422059,14 | 3750000,00 | 4104000,00 | 4320000,00 |
| **UKUPAN BROJ ZAPOSLENIH** | 103,00 | 103,00 | 104,00 | 105,00 | 106,00 |
| **PROSJEČNA PLATA (bruto)** | **2523,86** | **2768,66** | **3004,81** | **3257,14** | **3396,23** |

U narednom periodu ne predviđa se značajnije povećanje broja zaposlenih

**Potrošnja za materijal i usluge,** prema okvirnom budžetu, se procjenjuje na 2,56 mil. KM u 2024. godini, što predstavlja 16,93% ukupnog Budžeta Grada.

**Ukupno projicirani tekući transferi** u 2024. godini, prema okvirnom budžetu, iznose 3,99 mil. KM, što predstavlja 26,37% ukupnog Budžeta Grada.

U strukturi planiranih tekućih transfera za 2024. godinu, najveći dio se odnosi na transfere iz oblasti socijalne zaštite, pitanja povratka izbjeglih i raseljenih lica, transfere iz oblasti obrazovanja, nauke, kulture i sporta, transfere iz oblasti rješavanja pitanja prava pripadnika boračke populacije (transferi drugim nivoima vlasti i pojedincima) i ostale tekuće transfere.

**Ukupni kapitalni transferi i kapitalni izdaci**, prema okvirnom budžetu, se projiciraju na 4,21 mil. KM u 2024. godini, što predstavlja 27,83% ukupnog Budžeta Grada, a ostali rashodi i zaduživanje (garancija JKP Radnik) se planiraju u iznosu od 0,82 % ukupnog Budžeta Grda KM.

Budžet je glavni instrument za određivanje politika. On je sredstvo putem kojeg se strateški ciljevi prevode u usluge, programe i aktivnosti koje su usmjerene ka ispunjavanju socijalnih i ekonomskih potreba građana.

Suočen sa prioritetima i zahtjevima korisnika budžetskih sredstava, koji prevazilaze nivo raspoloživih resursa, Gradonačelnik je obavezan da donese odluke o tome koje su prioritetne politike. Gradske službe su imale obavezu pripremiti i dostaviti Službi za upravu finansija, budžet i trezor, svoje prijedloge prioriteta potrošnje za period 2024.-2026. godine, što je osnov za izradu Dokumenta okvirnog budžeta za period 2024. - 2026. godine, te su na taj način utvrđeni i ključni prioriteti za raspodjelu budžeta za 2024. godinu i za naredne godine. Korisnici budžetskih sredstava su utvrdili svoje prioritetne prijedloge potrošnje (za postojeće i nove programe/aktivnosti), kao i moguće uštede/opcije smanjenja za programe manjeg prioriteta, kako bi se ti resursi preusmjerili na inicijative višeg prioriteta, te dostavili Službi za upravu finansija, budžet i trezor, koja je izvršila usaglašavanje prijedloga sa projiciranim prihodima.

Osnovni cilj je zadržati pravac razvoja Grada Zavidovići kao lokalne zajednice koja je sposobna zadovoljiti potrebe građana u svim sferama od lokalnog značaja i u okvirima koji proističu iz zakonskih obaveza i općih akata.

Dosljedno provoditi akte i dokumente sa posebnim akcentom na Strategiju integriranog razvoja Grada Zavidovići za period 2017-2026., kao i sektorskih strategija i drugih programa i planova u okviru koje su jasno definirani strateški ciljevi:

*SC 1. Razvoj komunalne i poslovne infrastrukture, jačanje ekonomskih aktivnosti*

*(razvoj industrije, MSP, turizma i poljoprivrede) i povećanje zaposlenosti,*

*SC 2. Prepoznatljiv imidž Zavidovića, kao otvoreneog grada sa razvijenom društvenom infrastrukturom, raznovrsnom turističkom ponudom i efikasnom lokalnom*

*upravom, orjentiranom prema EU integracijama,*

*SC 3. Razvijena zajednica koja živi u čistom i zdravom okolišu i svoj razvoj bazira na održivom korištenju prirodnih bogatstava i energetskoj efikasnosti.*

Ciljeve Strategije nemoguće je provesti bez izvora finansiranja zbog čega je važno povezati strateško i programsko planiranje. Strateški planovi službi za upravu i drugih gradskih organa za razdoblje 2024.-2026. godine, odnosno Strategija u cijelosti će biti povezana s budžetom za isto razdoblje.

Smjernice ekonomske i fiskalne politike putem limita koji se dodjeljuju gradskim službama i drugim korisnicima budžeta predstavljaju sponu između strateških prioriteta i budžeta, te predstavljaju prvi korak u osiguranju alokacije budžetskih sredstava na one ciljeve kojima će se postići najveći učinak u prioritetnim područjima.

U skladu sa strateškim opredjeljenjima Grada Zavidovići ekonomska politika u srednjoročnom razdoblju bit će usmjerena i na osiguravanje optimalnog okruženja za razvoj konkurentne privrede na području Grada, a što, između ostalog podrazumijeva, podršku razvoju malog i srednjeg poduzetništva, poticanje razvoja poljoprivrede u ruralnim područjima grada, te značajniju podršku promociji turizma i razvoju turističke infrastrukutre. U funkciju razvoja potrebno je staviti i novostečeni status grada sa povoljnim poslovnim okruženjem, te iskoristiti sve pogodnosti koje BFC certifikat donosi općinama sa ovim statusom.

 GRADONAČELNIK

 doc. dr. Hašim Mujanović

Obradio: Amira Tadić

Kontrolisao: Midhat Bajramović

1. Cijene iskazane u eurima (kurs na dan 04.05.2023. 1 EUR =1,1043 USD) [↑](#footnote-ref-2)
2. Podaci o kretanju cijena preuzeti sa web stranice https://sdw.ecb.europa.eu/ [↑](#footnote-ref-3)
3. BHAS: Bruto domaći proizvod, rashodni pristup, kvartalni podaci, od 30.03.2023. god. (prema lančano povezanim vrijednostima u cijenama 2015.) [↑](#footnote-ref-4)
4. BHAS; Tematski bilten br.9.; Indeks potrošački cijena u BiH 2022. g.; Sarajevo 2023. g. [↑](#footnote-ref-5)
5. FZS; Tromjesečni BDP, IV tromjesečje 2022. g., Broj: 10.3.4.; Sarajevo, 31.03.2023. g. [↑](#footnote-ref-6)
6. FZS: Indeksi obima industrijske proizvodnje za 2022. g. ; Revidirani podaci; Br.:9; Objava 03.03.2022. [↑](#footnote-ref-7)
7. FZS: Robana razmjena sa inozemstvom; broj: 16.1.12.; Objava 20.1.2023. [↑](#footnote-ref-8)
8. FZS: Indeksi potrošačkih cijena; Decembar 2023.: Broj: 7.1.12.; Sarajevo,Objava, 20.01.2023. g. [↑](#footnote-ref-9)
9. COICOP – Classification of Individual Consumption by Purpose [↑](#footnote-ref-10)
10. FZS: Zaposleni i nezaposleni; decembar 2022.: broj: 8.2.12.; Sarajevo, objava, 16.02.2023. g. [↑](#footnote-ref-11)
11. FZS; Prosječna mjesečna isplaćena neto i bruto plata zaposlenih po područjima KD 2010, decembar; Sarajevo, 16.02.2023; Broj: 8.01.12. [↑](#footnote-ref-12)
12. Regional Economic Prospects; February 2023. [↑](#footnote-ref-13)
13. World Bank Group; Europe and Central Asia, Economic Update; Spring 2023. [↑](#footnote-ref-14)
14. DOB; Makroekonomske projekcije 2024. – 2026 g.; mart 2023. [↑](#footnote-ref-15)
15. World Bank Group; Europe and Central Asia; April 2023 [↑](#footnote-ref-16)
16. Podrazumijeva aktivnosti prema smanjenju emisija CO2, primarno kroz energetsku učinkovitost i obnovljive izvore energije. [↑](#footnote-ref-17)
17. Raspodjela prihoda za kantone i općine/gradove pojedinačno urađena je u skladu sa metodologijom propisanom Zakonom o pripadnosti javnih prihoda u Federaciji BiH ("Službene novine Federacije BiH", br. 22/06, 43/08, 22/09, 35/14, 94/15 i 17/22). Alokacija pojedinačnih iznosa svakog korisnika za 2023. godinu i period 2024-2026. godina izvršena je u skladu sa koeficijentima raspodjele iz Uputstva o određivanju učešća kantona, jedinica lokalne samouprave i nadležnih kantonalnih ustanova za ceste u prihodima od indirektnih poreza i načinu raspoređivanja tih prihoda za 2023. godinu („Službene novine Federacije BiH”, broj: 99/22). [↑](#footnote-ref-18)
18. Projicirani iznosi za budžete jedinica lokalne samouprave iskazani na osnovu minimalnog udjela, propisanog Zakonom o pripadnosti javnih prihoda u Federaciji Bosne i Hercegovine ("Službene novine Federacije BiH", broj: 22/06, 43/08, 22/09, 35/14, 94/15 i 17/22). Kanton u skladu sa svojim propisima može vršiti raspodjelu većeg iznosa. [↑](#footnote-ref-19)